b'\n_START_ARTICLE_\nOmerta (ra\xc4\x8dunalni\xc5\xa1ka igra)\n_START_PARAGRAPH_\nOmerta je tekstovna masivna ve\xc4\x8digralska ra\xc4\x8dunalni\xc5\xa1ka igra (MMORPG), ki je nastala kot ljubiteljski projekt nizozemca Moritza Daana. Razli\xc4\x8dica 1.0 je iz\xc5\xa1la 26. septembra 2003, trenutno aktivna pa je razli\xc4\x8dica 3.0, ki ima preko 100.000 registriranih uporabnikov. Igro v celoti poganjajo spletni stre\xc5\xbeniki in jo kon\xc4\x8dni uporabniki upravljajo skozi spletni brskalnik. Registracija je brezpla\xc4\x8dna, vendar obstaja omejitev \xc5\xa1tevila akcij na minuto, ki jo lahko igralec pove\xc4\x8da s pla\xc4\x8dilom._NEWLINE_Gre za strate\xc5\xa1ko igranje domi\xc5\xa1ljijskih vlog, v katerem igral\xc4\x8dev lik - mafijec - izvaja zlo\xc4\x8dine da bi pridobil denar in izku\xc5\xa1nje, hkrati pa se mu pove\xc4\x8duje ugled, ki vpliva na status igralca v mafijski hierarhiji. Igralci se lahko zdru\xc5\xbeujejo v mafijske dru\xc5\xbeine, ki tekmujejo proti drugim dru\xc5\xbeinam. Boj za prevlado - polo\xc5\xbeaj Dona se dogaja tudi znotraj dru\xc5\xbein._NEWLINE_Zgodba temelji na zgodbah Dona Barafrance in je postavljena v leto 1930. Na voljo je ve\xc4\x8d lokacij v Zdru\xc5\xbeenih dr\xc5\xbeavah Amerike ali v Italiji, mo\xc5\xbena mesta so Detroit, Chicago, New York, Las Vegas, Filadelfija, Baltimore, Palermo in Corleone. Igralec lahko pridobi dodatke, kot so telesni stra\xc5\xbearji, hitra vozila in neprebojna obla\xc4\x8dila._NEWLINE_O dogajanju v igri se pi\xc5\xa1e tudi \xc4\x8dasopis.'